ROMÂNIA              
 



                                                                                                                                                

JUDEŢUL TIMIŞ
                                                                            



                              

MUNICIPIUL TIMIŞOARA                                                                         

ADMINISTRATOR PUBLIC                                                                                                         

BIROU SALUBRIZARE                                                                            

SC2018-17841/26.07.2018/_________

RAPORT DE SPECIALITATE

privind aprobarea rezilierii contractului de concesiune nr. SC2006-15414/31.07.2006, încheiat cu Retim Ecologic Service SA și asigurarea continuității prestării serviciilor de salubrizare stradală și operare a stației de sortare deșeuri municipale, în condițiile stipulate în contract, până la preluarea acestora de catre concedent, dar nu mai mult de 90 de zile
Având în vedere Expunerea de motive nr. SC2018-17843/26.07.2018 a Primarului Municipiului Timișoara și Proiectul de hotărâre privind aprobarea rezilierii contractului de concesiune nr. SC2006-15414/31.07.2006, încheiat cu Retim Ecologic Service SA,  

facem următoarele precizări:

Consiliul Local al Municipiului Timisoara a incheiat in anul 2006, În temeiul Legii nr. 219/1998 privind regimul concesiunilor, al HG nr. 346/2004 pentru aprobarea Regulamentului cadru de delegare a gestiunii serviciilor publice de salubrizare a localităților și a Contractului cadru de delegare a serviciilor publice de salubrizare a localităților prin concesiune, al Legii nr. 326/2001 privind serviciile publice de gospodărie comunală, a OG nr. 87/2001 privind serviciile publice de salubrizare a localităților, aprobată cu modificări și completări prin Legea nr. 139/2002 și al HCL al Municipiului Timișoara nr. 93/2006, de aprobare a delegării gestiunii serviciilor publice de salubrizare în Municipiul Timișoara, ”Contract de delegare a gestiunii serviciilor publice de salubrizare a localităților prin concesiune” cu operatorul SC Retim Ecologic Service SA, (operator cu capital mixt româno-german, la care Consiliul Local al Municipiului Timisora detine 50%  din actiuni iar restul de 50% sunt deținute de firma germană), pentru o perioada de 8 ani.

La punctul 3 din „Programul de realizare a investiţiilor şi aportul acestora în gestiunea integrată a deşeurilor în Municipiul Timişoara”, anexă la contractul de delegare a gestiunii serviciilor publice de salubrizare a localităţilor prin concesiune nr. SC2006-15414/31.07.2006 este prevăzută construirea unei staţii de compostare aerobă (în aer liber) în valoare de 1.950.000 euro, pentru prelucrarea fracţiei biodegradabile din deşeurile menajere şi asimilabile acestora  colectate de pe raza municipiului Timişoara.

In anul 2005, Consiliul Local al Municipiului Timișoara, in baza H.C.L. nr. 457/2005 s-a asociat cu Consiliul Județean Timiș și cu celelalte Consilii Locale ale municipiilor, orașelor și comunelor din județul Timiș, în vederea promovării proiectului “Sistem Integrat de Gestionare a Deșeurilor în Județul Timiș”.

In anul 2009 s-a infiintat Asociația de Dezvoltare Intercomunitară Deșeuri Timiș (ADID) în scopul înființării, organizării, reglementării, exploatării, monitorizării și gestionării în comun a serviciului de salubrizare a localităților, pe raza de competență a unităților administrativ-teritoriale membre, precum și realizarea în comun a unor proiecte de investiții publice de interes zonal sau regional destinate înființării, modernizării și/sau dezvoltării, după caz, a sistemelor de utilități publice aferente Serviciului, pe baza strategiei de dezvoltare.
De asemenea, prin Hotărârea nr. 95 din 24.02.2009 Consiliul Local al Municipiului Timişoara a aprobat Statutul-cadru şi Actul constitutiv-cadru al Asociaţiei de Dezvoltare Intercomunitară Deşeuri Timiş, iar la data de 18.05.2011 a fost semnat Documentul de Poziţie privind modul de implementare a proiectului „Sistem Integrat  de Management  al Deşeurilor în Judeţul Timiş” de către membrii Asociaţiei de Dezvoltare Intercomunitară Deşeuri Timiş din care face parte şi Municipiul Timişoara. 

In cadrul  sistemului integrat de management al deșeurilor in județul Timiș există si alte componente care vor fi integrate in sistem și care contribuie la atingerea țintelor referitoare la reciclarea/valorificarea și devierea de la depozitare a deșeurilor: 
- statia de sortare Timisoara (investitie a SC Retim Ecologic Service SA realizata cu fonduri proprii si fonduri de mediu) .In cadrul statiei de sortare functioneaza si o linie de valorificare energetica a deseurilor cu putere caloric ridicata ( care deservește Timișoara și alte 9 comune adiacente), functional din Iunie 2010 și până la data de 04.08.2018 moment în care devine bun de retur și va fi preluata de municipiul Timișoara. În prezent, Stația de sortare a Municipiului Timișoara deservește întreaga arie a orașului, cu o capacitate de procesare a deșeurilor care să asigure respectarea obligațiilor asumate de către România în ceea ce privește reducerea cantității de deșeuri încredințată spre depozitare într-un procent de 45%, începând cu anul 2019, respectiv 50%, din anul 2020. 
- stația de compostare  a deșeurilor vegetale din municipiul Timișora – investitie ce se va realiza in perioada 2010-2012, nefinalizată nici până la această dată.

 Prin Hotărârea nr. 526/22.10.2013 a Consiliului Local al Municipiului Timişoara, s-a aprobat concesionarea terenului în suprafaţă de 43.660 mp, situat în municipiul Timişoara, zona CET-SUD, în vederea realizării investiţiei (pentru care SC Retim Ecologic Service SA a prezentat un material Consiliului Local al Municipiului Timișoara, ca Timișoara să devină primul oraș ZERO DEȘEURI, ducând la inlocuirea stației de compostare aerobă in valoare de 1.950.000 euro pentru prelucrarea fracției biodegradabile din deșeurile menajere și asimilabile acestora colectate de pe vatra municipiului Timișora (pe care operatorul SC Retim Ecologic Service SA  s-a angajat să o construiască prin Programul de realizare a investițiilor și aportul acestora in gestiunea integrată a deșeurilor in Municipiul Timișoara - anexa la contractul de concesiune), cu o stație  de compostare cu fermentare uscată complet inchisă, dotată cu sistem de ventilație și filtrare a aerului pentru prelucrarea fracției biodegradabile din deșeurile municipale nepericuloase, deșeurile verzi si nămolurile rezultate de la stația de epurare a Municipiului Timișoara). 

SC Retim Ecologic Service SA  solicită  prin adresa nr. 445/10.01.2014  inregistrată la Primaria Municipiului Timisoara cu nr. RM2014-7/13.01.2014, in conformitate cu prevederile art.4 alin.3 din HCL nr.211/2011  prelungirea duratei contractului de  concesiune nr.SC2006-15414/31.07.2006 cu jumatate din durata sa initiala avand in vedere ca nu a realizat investitia “staţie de compostare cu fermentare uscată complet închisă, dotata cu sistem de ventilatie si filtrare a aerului pentru prelucrarea fractiei biodegradabile din deseurile municipal nepericuloase, deseuri verzi si namolurile rezultate de la statia de epurare a municipiului Timisoara”. Referitor la investitie, acesta precizeaza, in adresa mai sus mentionata, ca aceasta se realizeaza integral din surse proprii Retim, este in curs de derulare, a fost depusa cererea pentru obtinerea Certificarului de Urbanism si demarata executarea proiectului cu  finalizare la finele trimestrului I 2014. De asemenea, mentioneaza  ca intarzierea in realizarea investitiei se datoreaza faptului ca la alegerea solutiei tehnologice aceasta a fost strict  conditionata de realizarea obiectivului de investitii “Valorificarea energetic a deseurilor municipal prin conceperea unei instalatii adecvate si integrarea acesteia in cadrul CET SUD Timisoara” de catre societatea comerciala International Recycling Energy SA.

Astfel, s-a incheiat actul aditional nr.8 din 28.01.2014 in conformitate cu prevederile art.4 alin.3 din hotararea mentionata anterior, respective s-a prelungit contractul  nr. SC2006-15414/31.07.2006 pe o perioada de 4 ani, de la data de 04.08.2014 pana la data de 04.08.2018.

Ulterior, la data de  28.03.2014 prin adresa nr.5967 inregistrata la Primaria Municipiului Timisoara cu nr.RM2014-1557/28.03.2014 SC Retim Ecologic Service SA mentioneaza ca o serie de probleme au impus amanarea termenului de incepere a investitie ( problem legate de terenul pe care urma sa se construiasca statia de compostare; interdependent si compatibilitatea tehnologiei si solutiilor tehnice alese  pentru statia de compostare si tehnologia centralei termoelectrice pe combustibil secundar, obtinut din deseuri municipal pe care o construieste SC International Recycling Energy SA). De asemenea, mentioneaza ca s-a eliberat Certificatul de Urbanism nr.126/22.01.2014 pentru obiectiv, a fost angajata o firma de specialitate care a identificat tehnologia, a organizat licitatia si a stabilit oferta cea mai buna fata de cerintele impuse; Consiliul de Administratie al SC Retim Ecologic Service SA a aprobat Solutia tehnica si valoarea contractului ce se va incheia cu constructorul ales; s-a incheiat un contract cu o firma de specialitate pentru managementul proiectului care se va ocupa si de obtinerea autorizatiei de constructie si va supraveghea lucrarile de constructii; se definitiveaza contractul de proiectare si constructive cu firma de specialitate selectata in urma licitatiei; s-a incheiat un contract cu o firma pentru intocmirea proiect ethnic+detaliu+caiet de sarcini privind consolidarea terenului de fundare pentru obiectivele componente ale statiei de compostare, urmand a se trece la selectarea unui constructor.Totodata se precizeaza ca durata estimate a constructiei statie de compostare  cu fermentare anaeroba uscata este de circa 12 luni de la data obtinerii autoriyatiei de constructive, ceea ce inseamna ca realizarea investitiei va fi concretizata pana la 15.12.2015, data la care ar trebui sa functioneze si instalatia energetic a SC IRE care va prelua combustibilul secundar produs la statia de compostare. In contextul celor expuse in adresa nr.5967 si a actului aditional nr.11/12.03.2014  la contractual SC2006-15414/2006,  SC Retim Ecologic Service SA solicita prelungirea duratei de realizare a investitiei “Statie de compostare cu fermentare anaeroba uscata complet inchisa”pana la data de 15.12.2015 si  prelungirea contractului de delegare a gestiunii serviciilor de salubrizare a localitatilor prin concesiune nr.SC2006-151414/31.07.2006 pe o perioada de 18 ani incepand cu data finalizarii investitiei.Perioada de 18 ani fiind necesara amortizarii investitiei “Statie de  compostare cu fermentare anaeroba uscata dotatta cu sistem de ventilatie si filtrare a aerului pentru prelucrarea fractiei biodegradabile din deseurile municipal nepericuloase si a deseurilor verzi” a carei valoare totala este de aproximativ 10.187.955 euro.

La data de 24.07.2014 SC Retim Ecologic Service SA transmite compartimentului de specialitate din cadrul Primariei Municipiului Timisoara, pentru a formula un punct de vedere, Studiul de fezabilitate financiară pentru construcţia şi punerea în funcţiune a unei staţii de compostare cu fermentare uscată în Timişoara impreuna cu un modelul de Act adiţional la contractul de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006 
La data de 29.07.2014 compartimentul de specialitate formuleaza, in scris, un punct de vedere cu privire la prelungirea prin Act aditional a contractului de delegare a gestiunii serviciilor de salubrizare a localitatilor prin concesiune nr.SC2006-151414/31.07.2006 și anume: 
SC Retim Ecologic Service SA nu şi-a respectat prevederile contractului de concesiune, respectiv realizarea staţiei de compostare, investiţie prevăzută pentru anii 2009 - 2010 în valoare  totală de 1.950.000 EUR.

In anul 2011 Consiliul Local al Municipiului Timişoara, prin Hotărârea nr.211/14.06.2011 privind modificarea şi completarea Contractului de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006, a acordat operatorului un nou termen, pentru realizarea acestei staţii de compostare respectiv 01.02.2014 şi i-a concesionat teren pe care conform programului de investiţii trebuia să-l cumpere. 

Tot prin aceasta hotărâre, Consiliului Local al Municipiului Timişoara a aprobat modificarea punctului 3 din „Programul  de realizare a investiţiilor şi aportul acestora în gestiunea integrată a deşeurilor în Municipiul Timişoara”, anexă la contractul de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006, prin înlocuirea staţiei de compostare aerobă (în aer liber)  pentru prelucrarea fracţiei biodegradabile din deşeurile menajere şi asimilabile acestora  colectate de pe raza municipiului Timişoara cu staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara, cu termen de finalizare până la data 01.02.2014. 

Staţia nu a fost realizată nici la al doilea termen acordat de Consiliul Local al Municipiului Timişoara.

În vederea punerii în aplicare a prevederilor hotărârii nr. 526/22.10.2013 a Consiliului Local al Municipiului Timişoara s-a încheiat contractul de concesiune nr. SC2013-35282/05.12.2013 între Municipiul Timişoara şi SC Retim Ecologic Service SA, act însuşit de către concesionar la data de 05.12.2013.

Acest contract s-a încheiat pe întrega perioadă a Contractului de delegare a gestiunii serviciilor publice de salubrizare  a localităţilor prin concesiune nr.SC2006-15414/31.07.2006  încheiat între Consiliul Local al Municipiului Timişoara  şi SC Retim Ecologic Service SA, în condiţiile impuse de acesta conform HCLMT nr.211/14.06.2011.

În conformitate cu  prevederile  art.4 alin.3 din hotărârea mai sus menţionată coroborate cu prevederile art.8 alin.1 din contractul de concesiune nr. SC2006-15414/31.07.2006,   SC Retim Ecologic Service S.A. prin  adresa nr. 445 din 10.01.2014 înregistrată la Primăria Municipiului Timişoara cu nr.RM2014-7/13.01.2014, solicită prelungirea  duratei contractului de concesiune nr. SC2006-15414/31.07.2006 cu jumătate din durata sa iniţială având în vedere că  nu a realizat investiţia „Staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara”  până la data de 01.02.2014, încheindu-se astfel Actul adiţional nr.8 din 28.01.2014 în conformitate cu prevederile art.4 alin.3 din hotărârea menţionată anterior, respectiv prelungindu-se contractul nr.SC2006-15414/31.07.2006 pe o perioadă de 4 ani,  de la data de 04.08.2014  până la data de 04.08.2018.

Potrivit prevederilor art. 58 din H.G. nr. 168/2007 pentru aprobarea Normelor metodologice de aplicare a Ordonanţei de urgenţă a Guvernului nr. 54/2006 privind regimul contractelor de concesiune de bunuri proprietate publică, “ în cazul nerespectării din culpă a obligaţiilor asumate de către una dintre părţi prin contractul de concesiune sau al incapacităţii îndeplinirii acestora, cealaltă parte este îndreptăţită să solicite tribunalului în a cărui rază teritorială se află sediul concedentului să se pronunţe cu privire la rezilierea contractului, cu plata unei despăgubiri, dacă părţile nu stabilesc altfel”.    

Totodată, art. 8 alin.7 lit.b) din contractul de concesiune nr. SC2013-35282 din 05.12.2013 stipulează: „concedentul are dreptul de a emite pretenţii asupra garanţiei, în limita prejudiciului creat, dacă concesionarul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin contract”.

Față de aceste precizări, compartimentul de specialitate din cadrul Primariei Municipiului Timisoara a întocmit la data de 29.05.2015, referatul de specialitate nr. SC2015-14196/29.05.2015 privind încetarea prin reziliere a contractului de concesiune nr. SC2013-35282 din 05.12.2013 și a propus adoptarea Hotărârii Consiliului Local nr. 434 din data: 16.10.2015 privind  încetarea prin reziliere a Contractului de concesiune nr. SC2013-35282 din 05.12.2013 încheiat  între Municipiul Timişoara şi SC Retim Ecologic Service SA care aprobă:
 
- încetarea prin reziliere a contractului de concesiune nr.SC2013-35282/05.12.2013 încheiat între Municipiul Timişoara şi SC Retim Ecologic Service SA, cu plata unei despăgubiri  în sarcina concesionarului care va fi calculată ulterior.                                                                                                                                                                                                   
- abrogarea art. 2 şi 4 din Hotărârea Consiliului Local al Municipiului Timişoara nr. 526/22.10.2013 privind atribuirea prin contract de concesiune către SC Retim Ecologic Service SA a terenului rezultat în urma dezmembrării parcelei cu nr.top./cad.416497 şi ulterior unificarea parcelei rezultate din dezmembrare cu parcelele cu nr.top./cad.409857 şi 433621 pentru realizarea investiţiei Staţie de compostare cu fermentare uscată complet închisă.

- radierea din C.F.nr. 436974 Municipiu Timişoara a sarcinii privind contractul de concesiune nr. SC2013-35282/05.12.2013 anexă la HCLMT nr. 526/22.10.2013, înscrisă sub nr. 201016/11.12.2011.

În conformitate cu prevederile contractului de delegare a gestiunii serviciilor publice de salubrizare a localitatilor prin concesiune nr.SC2006-15414/31.07.2006 şi prevederilor caietului de sarcini, concesionarul are obligaţia să respecte angajamentele luate prin contract; să fundamenteze şi să asigure necesarul anual de fonduri pentru investiţii din surse proprii, precum şi din diferenţa de tarif pentru protecţie socială, în vederea îndeplinirii Programului de realizare a investiţiilor prezentat în ofertă, care face parte integrantă din contract, să asigure finanţarea din sursele propuse în ofertă pentru realizarea Programului de investiţii (art.5 lit.g, art.17 pct.2 şi 14, art.18 din contract).

Astfel pentru neîndeplinirea obligațiilor asumate de către operatorul RETIM ECOLOGIC SERVICE S.A. în calitate de concesionar al serviciilor publice de salubrizare, acesta a fost notificat in mai multe rânduri că potrivit prevederilor art. 23 alin. 1, lit.c) din Contractul de delegare a gestiunii serviciilor publice de salubrizare a localităților prin concesiune încheiat cu numărul SC2006-15414/31.07.2006, municipiul Timișoara, în calitate de concedent va calcula penalități ce trebuie virate de operatorul RETIM ECOLOGIC SERVICE S.A. in contul nr. RO78RNCB0249024193070079, în cuantum de 10.000 lei/zi începând cu data de 01.02.2014 și până la data finalizării investițiilor prevăzute la pozițiile 2 și 3 din ”Programul de realizare a investițiilor și aportul acestora în gestiunea integrată a deșeurilor în Municipiul Timișoara”.
Referitor la existenţa unor litigii între Municipiul Timișoara şi RETIM ECOLOGIC SERVICE S.A.: 


Începând cu anul 2015, la nivelul unităţii administrativ - teritoriale a Municipiului Timişoara au demarat o serie de litigii care au vizat activitatea de salubrizare desfăşurată de operatorul economic S.C. RETIM ECOLOGIC SERVICE S.A.:


1) Dosar nr. 4548/30/2017 al Tribunalului Arad, în care Primăria Municipiului Timișoara are calitatea de pârât, care are ca obiect: 

- anularea Notificării nr. SC2016-5082/02.03.2016 emisă pe seama reclamantei de pârâtul Municipiul Timişoara – Administrator public – Biroul Salubrizare, prin care reclamanta este notificată în sensul că, revine şi menţine dispoziţiile Notificării emisă sub nr. SC2015-28946/03.11.2015, privind obligaţia de plată a penalităţilor de întârziere de 10.000 lei/zi, pentru perioada 01.02.2014 – 30.09.2015 (607 zile, în total, 6.070.000 lei), că datorează pentru perioada 01.01.2016 - 31.01.2016, suma de 310.000 lei, cu titlu de penalităţi de întârziere, potrivit prevederilor art. 23 alin.1 lit. c), respectiv, art. 11 din Contractul de delegare a gestiunii serviciilor publice de salubrizare a localităţilor prin concesiune încheiat cu nr. SC2006-15414/31.07.2006, sens în care o notifică să vireze suma în contul autorităţii, precum şi notificarea de a reconstitui contul de bună-execuţie, obligaţie contractuală prevăzută în sarcina operatorului, concesionar în baza prevederilor art. 11 din contractul sus-identificat; 

- anularea Adresei nr. SC2016-22022/13.09.2016 emisă de pârâtul Municipiul Timişoara prin care s-a respins cererea de revocare a notificării formulată de reclamanta. 

- constatarea inexistenţei dreptului autorităţii de a percepe penalităţi de întârziere în baza art. 23 alin.1 lit. c) din Contractul de delegare a gestiunii serviciilor publice de salubrizare a localităţilor prin concesiune încheiat cu nr. SC2006-15414/31.07.2006.
Prin Sentința civila nr. 100/01.02.2018, Tribunalul Arad a respins în primă instanță acțiunea formulată de S.C. RETIM ECOLOGIC SERVICE S.A., nefiind stabilit încă termen de recurs.

2) Dosar nr. 857/30/2016 al Tribunalului Timiș, în care Primăria Municipiului Timișoara are calitatea de pârât, care are ca obiect:

- Anularea HCL nr. 434 din 16.10.2015 cu consecința menținerii în vigoare a Contractului de Concesiune nr. SC2013-35282 din 05.12.2013 și suspendarea acestei hotărâri, precum și obligarea entității auditate la plata sumei de 363.598,57 Euro reprezentând prejudiciul suferit.

Prin Sentința civilă nr. 4617/28.11.2017, Tribunalul Timiș a respins în primă instanță acțiunea formulata de S.C. RETIM ECOLOGIC SERVICE S.A. De asemenea, S.C. RETIM ECOLOGIC SERVICE S.A. a formulat o cerere de strămutare a acestui dosar pe motive de bănuiala legitimă care are termen de judecata în 14.05.2018 pe rolul ICCJ București.

3) Dosar nr. 994/30/2018 al Tribunalului Timiș, în care Primăria Municipiului Timișoara are calitatea de pârât, care are ca obiect:

- Anularea notificărilor: SC2016-31494/23.12.2016 , SC2017-3722/15.02.2017, SC2017-4274/22.02.2017, SC2017-6449/16.03.2017, SC2017-11817/12.05.2017, precum și constatarea inexistenței dreptului autorității de a percepe penalități de întârziere în baza art. 23 alin. (1) lit. (c) din Contractul de delegare a serviciilor publice de salubrizare a localităților prin concesiune nr. SC2006-15414/31.07.2006. Dosarul se află în prima instanță, până în prezent nu s-a primit termen de judecată.

4) Dosar nr. 6615/30/2017 al Tribunalului Timiș, în care Primăria Municipiului Timișoara are calitatea de pârât, care are ca obiect:

- Anularea notificărilor: SC2016-31494/23.12.2016, SC2017-3722/15.02.2017, SC2017-4274/22.02.2017, SC2017-6449/16.03.2017, SC2017-11817/12.05.2017, precum și constatarea inexistenței dreptului autorității de a percepe penalități de întârziere în baza art. 23 alin. (1) lit. (c) din Contractul de delegare a serviciilor publice de salubrizare a localităților prin concesiune nr. SC2006-15414/31.07.2006. Dosarul se află în prima instanță, este suspendat până la soluționarea definitivă a Dosarului nr. 857/30/2016 al Tribunalului Timiș.

5) Dosar nr. 5396/30/2016 al Tribunalului Timiș, în care Primăria Municipiului Timișoara are calitatea de pârât, care are ca obiect:

- Obligarea la plata/restituirea sumei de 300.359,09 lei reprezentând garanție și la plata dobânzii legale. Dosarul se află în prima instanță, este suspendat până la soluționarea definitivă a Dosarului nr. 857/30/2016 al Tribunalului Timiș.

6) Dosar nr. 8353/30/2016 al Tribunalului Timiș, în care Primăria Municipiului Timișoara are calitatea de pârât, care are ca obiect:

- Anularea HCL nr. 181 din 10.05.2016 privind Contractul de delegare a gestiunii serviciilor publice de salubrizare a localităților prin concesiune nr. SC2006-15414 din 31.07.2006.

Dosarul se află în prima instanță, este suspendat până la soluționarea excepției de neconstituționalitate a art. 28 alin. 3 din Legea nr. 101/2016, art. III alin. 2 din Legea nr. 99/2014 si art. 25 alin. 5 din Legea nr. 51/2006, invocata de RETIM ECOLOGIC SERVICE S.A.

7) Dosar nr. 9041/30/2017 al Tribunalului Timiș, în care Primăria Municipiului Timișoara are calitatea de pârât, care are ca obiect:

- Obligarea la plata sumei de 3.685.438 lei pentru repararea prejudiciului creat prin încălcarea obligaţiei de majorare a tarifelor pentru servicii de salubrizare prestate în baza contractului nr. SC2006-15414 din 31.07.2006. Prin Sentința civilă nr. 331/28.02.2018, Tribunalul Arad a respins în primă instanță acțiunea formulata de RETIM ECOLOGIC SERVICE S.A. Până în prezent nu s-a primit termen pentru recurs.

 8) Dosar nr. 7555/30/2017 al Tribunalului Timiș în care Primăria Municipiului Timișoara are calitatea de reclamant, care are ca obiect:


- Obligarea la realizarea investiției: “Stație de compostare cu fermentare uscată complet închisă , dotată cu sistem de ventilație și filtrare a aerului pt. prelucrarea fracției biodegradabile din deșeurile municipale nepericuloase, deșeurile verzi și nămolurile rezultate de la stația de epurare a Municipiului Timișoara”, precum și daune de 13.080.000 lei.

Acest dosar se află în prima instanță, S.C. RETIM ECOLOGIC SERVICE S.A a formulat doua cereri de strămutare a acestui dosar pe motive de bănuială legitimă, ambele cereri de strămutare fiind respinse.

În ceea ce privește acțiunea principală în care Primăria Municipiului Timișoara are calitatea de reclamant, respectiv Dosar nr. 7555/30/2017 al Tribunalului Timiș Municipul Timișoara a solicitat:

- obligarea SC Retim Ecologic Service SA la realizarea investiţiei „Staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara” asumată prin Memoriu Tehnico - Economic pentru construirea staţiei de compostare cu fermentare uscată de tip închis în municipiul Timişoara cu nr. 9450/02.06.2011 în urma căruia s-a adoptat HCLMT nr. 211/2011;

- obligarea SC Retim Ecologic Service SA la plata sumei de 13.080.000 lei, calculate conform art. 23 alin 1 lit. c din contractul de concesiune nr. SC2006-15414/31.07.2006, reprezentând penalităţi calculate până la data de 31.08.2017, pentru perioada 01.02.2014 – 31.08.2017, precum şi în continuare până la terminarea investiţiei ce trebuia realizată. 

- în subsidiar, în situaţia în care va fi respins primul petit, obligarea SC Retim Ecologic Service SA  la realizarea investiţiilor: „cumpărare teren pentru staţie de compostare deşeuri vegetale 30.000 mp” şi  „construcţie montaj staţie de compostare” propuse  prin „Programul de realizare a investiţiilor şi aportul acestora în gestiunea integrată a deşeurilor în Municipiul Timişoara” si asumate prin contractul de delegare a gestiunii serviciilor publice de salubrizare a localităților prin concesiune nr. SC2006-15414/31.07.2006.
De asemenea Capitolul IV, Operatori şi utilizatori, Secţiunea 1, Operatorii serviciilor de utilităţi publice, Articolul 33 prevede: 

.....

(2) Autorităţile administraţiei publice locale adoptă în maximum 30 de zile hotărârile necesare pentru asigurarea furnizării/prestării serviciilor/activităţilor de utilităţi publice în oricare dintre următoarele situaţii: 

a) revocarea, abrogarea, anularea sau încetarea în orice alt mod a efectelor hotărârii de dare în administrare;
b) încetarea înainte de termen a contractului de delegare a gestiunii; 
c) neacordarea, retragerea sau încetarea valabilităţii licenţei.
(3) Operatorii serviciilor de utilităţi publice aflaţi în oricare dintre situaţiile prevăzute la alin. (2) au obligaţia, la solicitarea autorităţilor administraţiei publice locale, de a asigura continuitatea furnizării/prestării serviciilor/activităţilor din sfera serviciilor de utilităţi publice până la data desemnării noului operator, dar nu mai mult de 90 de zile.

În concluzie, propunem:
Conform Cap. XVI din Contractul nr. SC2006-15414/31.07.2006 încheiat cu SC Retim Ecologic Service SA, rezilierea contractului de concesiune privind delegarea gestiunii serviciilor publice de salubrizare a localităților datorită nerespectării termenelor prin care concesionarul s-a angajat prin oferta sa; (art. 27. Nerespectarea termenelor prin care concesionarul s-a angajat prin oferta sa, dă dreptul concedentului să procedeze la desființarea de drept a prezentului contract de concesiune, fără punerea în întârziere și fără intervenția instanței de judecată.).
Sancțiunea rezilierii contractului nu exonerează operatorul SC Retim Ecologic Service SA  de realizare a tuturor obligațiilor asumate prin contractul de concesiune și a actelor adiționale, fără a afecta drepturile reclamate de către concedent prin intermediul acțiunilor de chemare in judecată formulate.

Asigurarea continuității prestării serviciilor de salubrizare stradală – măturatul, întreținutul, spălatul și stropitul căilor publice, în condițiile actuale stipulate în contractul de concesiune, până la preluarea acestora de catre concedent, dar nu mai mult de 90 de zile.

Asigurarea continuității prestării serviciilor de operare a stației de sortare a deșeurilor municipale, în condițiile actuale stipulate în contractul de concesiune, până la preluarea acestora de catre concedent, dar nu mai mult de 90 de zile.
Având în vedere prevederile legale expuse în prezentul raport, apreciem că proiectul de hotărâre privind aprobarea rezilierii contractului de concesiune nr. SC2006-15414/31.07.2006, încheiat cu Retim Ecologic Service SA și asigurarea continuității prestării serviciilor de salubrizare stradală și operare a stației de sortare deșeuri municipale, în condițiile stipulate în contract, până la preluarea acestora de catre concedent, dar nu mai mult de 90 de zile, îndeplinește condițiile pentru a fi supus dezbaterii și aprobării plenului consiliului local.
   ADMINISTRATOR PUBLIC,



ȘEF BIROU SALUBRIZARE,
          ROBERT KRISTOF




      CĂLIN VICTOR FIAT

